Modul 13 Økonomiske skoler

Materialer: Økonomiens kernestof s. 77-80 + på timen anvendes ØkonomiNU 2. udg. s. 332-333

Aktuelt

CK:

Merkantilisme – kongens stærke hånd:

1500-1600-tallet: En kontrolleret økonomi, velstand måles i statens guldbeholdning -> fokus på at fremme eksport og mindske import -> overskud på handelsbalancen, derfor statsstøtte til eksportvirksomheder (monopol givet af kongemagten) og toldbarrierer for at mindske importen.

Adam Smith: Klassisk økonomisk liberalisme, 1776: den usynlige hånd

Individet er stærkt og rationelt

Behov for et frit marked (uden statslig indblanding), markedskræfterne vil gennem udbud og efterspørgsel skabe ligevægt og fuld beskæftigelse. Produktionen vil blive optimeret gennem specialisering og arbejdsdeling -> størst mulig velstand for alle og fordeling af goder. Evt. ledighed skyldes for høje lønkrav.

Frie markeder, fri konkurrence og international frihandel

Karl Marx: Socialistisk planøkonomi - den retfærdige hånd

Das Kapital, 1867.

Behov for stærk statslig styring af økonomien, da den frie markedsøkonomi skabte velstand for de få og armod for hovedparten.

Årsag: klassekampen i der kapitalistiske system – arbejdsgivere (kapitalister) vs. arbejdstager (arbejdere)

Arbejderne: interesse i højere løn vs. kapitalisterne: interesse i profit: merværdien af produktionen -> klassekamp og udbytning af arbejderne, som ikke kan løses i det kapitalistiske system

Afskaffe den private ejendomsret og i stedet indføre socialisme med fælleseje af produktionsmidlerne og statslig planøkonomi

J.M. Keynes: Den synlige hånd

Hvornår kommer Keynes på banen? Hvilken kontekst?

Hvilken kritik retter han af den liberale markedsøkonomi?

Hvad går Keynes’ tanker ud på?

Hvad er de primære samfundsøkonomiske mål for Keynes?

Keynes har fokus på efterspørgselssiden af økonomien – hvad betyder det?

Monetarismen: Den forsigtige hånd – neoliberale økonomer

Læs de to ekstra siden fra ØkonomiNU på lectio, de to afsnit: ”Inflation og pengemængde” og ”Udbudsøkonomi og markedsmekanisme”

Hvornår kommer Friedman og monetaristerne på banen? Hvilken kontekst?

Friedman og monetaristerne er også liberale – hvad tager de med fra Smith/de klassiske liberale økonomer?

Hvilken kritik retter han/de af den keynesianske økonomiske politik?

Hvad menes med den naturlige arbejdsløshed?

Hvad er det centrale økonomiske værktøj for Friedman? Hvad skal man gøre?

Hvad er de primære samfundsøkonomiske mål for monetaristerne?

Monetaristerne har fokus på udbudssiden af økonomien. Det handler om at tilgodese og optimere producenternes vilkår. Hvordan kan man gøre det?

Øvelsesopgave til de økonomiske skoler

Du ser herunder forskellige, stærkt forenklede udsagn, som kunne tænkes at komme fra økonomer tilhørende forskellige økonomiske skoler. Der tænkes her på keynesianisme og monetarisme. Du skal i hvert tilfælde komme med et bud på hvilken økonomisk skole, udtalelsen kan relateres til.

**Lav den individuelt uden bog. Sammenlign dernæst med sidemanden**.

1. Vi skal sænke topskatten, så det bedre kan betale sig for de højtlønnede at arbejde mere.
2. Hvis man nedsætter dagpengene, vil de arbejdsløse øge indsatsen, når det gælder jobsøgning, for så kan det ikke betale sig at gå ledig. Øget jobsøgning vil få de fleste i job.
3. At folk presses til at skrive flere jobansøgninger eller presses på pengepungen gennem lavere kontanthjælp, skaber ikke flere job. De kommer kun i arbejde, hvis der er er job at få. Det kommer der kun, hvis der er øget efterspørgsel og øget vækst.
4. Det nytter ikke noget, at staten går ud og bruger penge i en situation med krise og stigende ledighed. Enhver ved fra sin egen husholdning, at i krisetider skal der spares. Det gælder også staten.
5. Sættes dagpengeperioden ned til 1 år, vil folk meget tidligere søge seriøst efter nyt job og derfor tidligere få et job.
6. I en situation med alvorlig krise, er det vigtigt at få gang i væksten. Det kan kun ske ved, at staten går ind og øger efterspørgslen. Vi kan ikke vente på, at økonomien af sig selv retter sig op.
7. Selvom dagpengeperioden sættes ned, kommer der ikke flere job at søge. Flere job kommer der, hvis virksomheder efterspørger arbejdskraft. Og det gør de kun, hvis der er vækst i samfundsøkonomien. Det er efterspørgsel, der skaber jobs og ikke udbuddet af arbejdskraft.
8. Fagforeninger bør ikke have for stor magt, da de forhindrer, at løndannelsen på arbejdsmarkedet sker frit.
9. En økonomisk krise skal have lov til at passe sig selv. Det er ikke nødvendigt med politiske indgreb – økonomien vil regulere sig selv hen mod fuld beskæftigelse, hvis markedskræfterne får lov at virke i fred og ro.
10. En høj mindsteløn på arbejdsmarkedet er skidt for den frie løndannelse og vil blot skabe øget arbejdsløshed blandt de ufaglærte.
11. Det er vigtigt, at inflationen holdes i ro – også selvom det koster lidt på arbejdsløsheden. På længere sigt vil en stabil, lav inflation have positive effekter på den økonomiske udvikling.
12. Staten kan sagtens køre med underskud i en periode. På et tidspunkt, når der kommer et opsving, vil øgede skatteindtægter og sparede dagpengeudgifter bringe orden i regnskabet i gen.

I dag: der er sket en vis tilnærmelse mellem de to skoler. De fleste økonomer er nu enige om, at:

Læs s. 81 i bogen:

1. På kort sigt virker finanspolitikken – men med fokus på, at der sker en crowding out-effekt og at statsunderskuddet ikke må løbe løbsk, så der er grænser for finanspolitikken.
2. På lang sigt er økonomien selvregulerende, at markedskræfterne på sigt sørger for ligevægt med fuld beskæftigelse og maksimal produktion, dvs. et stort fokus på arbejdsmarkedets strukturer/arbejdsmarkedet – hvordan sikrer vi et kvalificeret udbud af arbejdskraft.

De to skoler: Hvordan vil de forholde sig til debatten om hjælpepakker i forbindelse med coronakrisen til almindelige danskere?